
Ministru kabineta sēdes protokollēmums

Informatīvais ziņojums "Par Latvijas dalību Ziemeļvalstu Ministru padomes Nordplus programmas 2023. – 2027. gada periodā"

· 1. Pieņemt zināšanai iesniegto informatīvo ziņojumu.
·  
· 2. Atbalstīt Latvijas dalību Ziemeļvalstu Ministru padomes Nordplus programmā 2023. - 2027. gada periodā un noteikt Izglītības un zinātnes ministriju par atbildīgo institūciju Nordplus programmas īstenošanai Latvijā.
·  
· 3. Pēc Ziemeļvalstu Ministru padomes Nordplus programmas 2023. - 2027. gadam apstiprināšanas atļaut Izglītības un zinātnes ministrijai uzņemties jaunas valsts budžeta ilgtermiņa saistības no 2023. gada līdz 2027. gadam indikatīvi 218 383 euro apmērā ik gadus ministrijas valsts budžeta programmas 73.00.00 “Pārējās ārvalstu finanšu palīdzības finansētie projekti” apakšprogrammā 73.06.00 “Dalība Ziemeļu Ministru padomes Nordplus ietvarprogrammā” Latvijas dalībai Ziemeļvalstu Ministru padomes Nordplus programmā 2023. - 2027. gadam.
· 4. Izglītības un zinātnes ministrijai šī protokollēmuma 3. punktā minēto izdevumu segšanai normatīvajos aktos noteiktā kārtībā iesniegt Finanšu ministrijā pieprasījumu finansējuma pārdalei no budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
·  

